ΓΡΑΠΤΗ ΕΡΩΤΗΣΗ E-1836/01

υποβολή: Konstantinos Hatzidakis (PPE-DE) προς την Επιτροπή

(26 Ιουνίου 2001)

Θέμα: Ηχορύπανση στο αεροδρόμιο των Σπάτων

Σύμφωνα με καταγγελίες τα αεροπλάνα που προσγειώνονται και απογειώνονται στο νέο αεροδρόμιο Αθηνών Ελευθέριος Βενιζέλος δεν ακολουθούν τους προτεινόμενους αεροδιάδρομους με αποτέλεσμα να προκαλείται ιδιαίτερη ηχορύπανση.

1. Είναι σε γνώση της Επιτροπής αυτές οι καταγγελίες:

2. Της έχει παράσχει η Ελληνική Κυβέρνηση στοιχεία σχετικά με την ηχορύπανση· Εάν όχι, σκοπεύει να ζητήσει πληροφόρηση σχετικά με το θέμα·

3. Σε ποιες ενέργειες σκοπεύει να προβεί προκειμένου να αντιμετωπιστεί το πρόβλημα της ηχορύπανσης·

Απάντηση της κας Wallstrm εξ ονόματος της Επιτροπής

(18 Σεπτεμβρίου 2001)

Η Επιτροπή έλαβε γνώση της κατάστασης σχετικά με τις ηχητικές οχλήσεις που προκαλούν τα αεροσκάφη στο νέο αερολιμένα των Αθηνών Ελευθέριος Βενιζέλος με τη γραπτή ερώτηση του Αξιότιμου Μέλους του Ευρωπαϊκού Κοινοβουλίου.

Οι διαδικασίες απογείωσης και προσγείωσης καθορίζονται, για κάθε αερολιμένα, από τις αρμόδιες τοπικές αρχές τηρουμένων των διεθνών ρυθμίσεων και προτύπων που ισχύουν. Οι ίδιες αρχές μεριμνούν επίσης για την τήρηση των διαδικασιών αυτών, έτσι ώστε να εγγυώνται την ασφάλεια των πτήσεων και το σεβασμό του περιβάλλοντος. Δεδομένης της κατάστασης, η Επιτροπή δενποχρεούται να κρατείται ενήμερη από τις ελληνικές αρχές σχετικά με τις ελλείψεις των αεροναυτικών διαδικασιών που ισχύουν στον αερολιμένα Αθηνών. Εξάλλου, δεν έχει λάβει συγκεκριμένα στοιχεία όσον αφορά το θόρυβο στην Ελλάδα.

Σχετικά πάντως με τις ηχητικές οχλήσεις που προκαλούνται από την εναέρια κυκλοφορία κοντά σεποδομές μεταφορών (οδικών, σιδηροδρομικών, αεροπορικών), και ιδίως των ηχητικών οχλήσεων που προκαλούνται από την εναέρια κυκλοφορία κοντά σε αερολιμένες, η Επιτροπή έχει εκπονήσει πρόταση οδηγίας του Ευρωπαϊκού Κοινοβουλίου και του Συμβουλίου για την αξιολόγηση και τη διαχείριση του περιβάλλοντος θορύβου(1). Με βάση τους κοινούς δείκτες θορύβου, θα πραγματοποιηθεί αξιολόγηση της έκθεσης στο θόρυβο, κοντά στους πιο μεγάλους ευρωπαϊκούς αερολιμένες, παράλληλα με την εφαρμογή των σχεδίων δράσης που έχουν καταρτισθεί σε τοπικό επίπεδο για να αντιμετωπισθούν τα προβλήματα θορύβου. Η εκτέλεση των αεροναυτικών διαδικασιών με λιγότερο θόρυβο συνοδευόμενη από ένα μηχανισμό αυστηρής παρακολούθησης θα μπορούσε να ενταχθεί σε τέτοιες δράσεις.

Επίσης, κατ'εφαρμογήν της οδηγίας αυτής, τα κράτη μέλη θα έχουν την ευθύνη να διαβιβάζουν στην Επιτροπή τα στοιχεία σχετικά με την έκθεση στο θόρυβο ιδίως κοντά στα μεγαλύτερα αεροδρόμια. Με βάση τα στοιχεία αυτά, θα είναι δυνατόν να λαμβάνονται μέτρα σε ευρωπαϊκή, εθνική και τοπική κλίμακα συμπληρωματικά εκείνων που περιλαμβάνουν τα σχέδια δράσης, έτσι ώστε να μετρειάζονται οι ηχητικές οχλήσεις που προκαλούνται από την εναέρια κυκλοφορία.

Το Συμβούλιο κατέληξε πρόσφατα σε κοινή θέση σχετικά με την πρόταση οδηγίας που προαναφέρθηκε, γεγονός που θα επιτρέψει στο Ευρωπαϊκό Κοινοβούλιο να προβεί προσεχώς σε δεύτερη ανάγνωση του κειμένου.

Το πρόγραμμα εργασίας της Επιτροπής για το 2001 προβλέπει την εκπόνηση οδηγίας για τη μέτρηση του θορύβου κοντά στους κοινοτικούς αερολιμένες. Το νομοθέτημα αυτό, το οποίο συμβαδίζει με το ευρύτερο πλαίσιο που καθορίζει η οδηγία για τον περιβάλλοντα θόρυβο που προαναφέρθηκε, θα επιτρέψει την ακουστική επιτήρηση της κατάστασης που επικρατεί γύρω από τους αερολιμένες, την καλύτερη επεξεργασία των καταγγελιών για το θόρυβο των αεροσκαφών, την ανίχνευση των τυχόν παραβάσεων των συνήθων διαδικασιών και τον εντοπισμό όσων δεν τηρούν τα επιβαλλόμενα όρια θορύβου.

(1) ΕΕ C 337 E της 28.11.2000.